ვირტუალური რეალობის ჩაფხუტი

ვირტუალური რეალობის ჩაფხუტი, აგრეთვე ვირტუალური რეალობის სათვალე (), შემოკლებით VR ჩაფხუტი და VR სათვალე () — თავზე დასამაგრებელი მოწყობილობა, რომელიც იყენებს 3D ახლო-ხედვის დისპლეებს და პოზიციურ ტრეკინგს, რათა მომხმარებელს ვირტუალური რეალობის გარემო შეუქმნას.

VR ჩაფხუტები ფართოდ გამოიყენება ვიდეო თამაშებში, თუმცა ისინი აგრეთვე გამოიყენება სხვა აპლიკაციებშიც, მათ შორის სიმულატორებსა და ტრენაჟორებში. VR ჩაფხუტები, როგორც წესი, მოიცავს სტერეოსკოპულ დისპლეის (თითოეული თვალისთვის ცალკეული გამოსახულებით), სტერეოფონურ ხმას და სენსორებს, როგორიცაა აქსელერომეტრები და გიროსკოპები, რომლებიც აკონტროლებენ მომხმარებლის თავის ორიენტაციას (პოზას), რათა ვირტუალური კამერის მიმართულება რეალურ სამყაროში მომხმარებლის თვალის პოზიციებს დაემთხვეს. შერეული რეალობის (MR) ჩაფხუტები არის VR ჩაფხუტები, რომლებიც მომხმარებელს საშუალებას აძლევს, დაინახოს და იურთიერთოს გარე სამყაროსთან. MR ჩაფხუტების მაგალითებია Apple Vision Pro და Meta Quest 3.

ვირტუალური რეალობის (VR) აპარატურასა და პროგრამულ უზრუნველყოფაზე მუშაობა ივან საზერლენდმა და მისმა სტუდენტმა ბობ სპროულმა ჯერ კიდევ 1968 წელს დაიწყეს, მიუხედავად ამისა, აპარატურის დიდი ნაწილი სამომხმარებლო გამოყენებისთვის ძალიან ძვირი იყო, ხოლო თამაშებში მისი გამოყენება შეზღუდული. 1980-იანი წლების ბოლოს, ჯარონ ლანიემ და თომას ჯ. ციმერმანმა, Atari, Inc.-ის ყოფილმა პროგრამისტებმა, დაიწყეს აპარატურის შემუშავება სახელწოდებით VPL Research. ტერმინი „ვირტუალური რეალობა“ პირველად სწორედ ლანიემ გამოიყენა.

VPL-ის ერთ-ერთი პროდუქტი იყო VPL DataGlove; ხელთათმანი, რომელიც აღიქვამდა თითის მოძრაობას და ეს ინფორმაციას კომპიუტერში შეჰქონდა. Sega-მ 1990-იანი წლების დასაწყისში შეიმუშავა დაბალბიუჯეტიანი VR მოწყობილობა, Sega VR, თავისი არკადული თამაშებისა და სახლის კონსოლებისთვის, მიუხედავად იმისა, რომ ეს მოწყობილობა სერიულ წარმოებაში არ ჩაშვებულა, Sega-მ ამ ტექნოლოგიის ნაწილი თავის არკადულ აპარატებში გამოიყენა. ყველაზე აღსანიშნავია VR-1 ვირტუალური რეალობის 3D არკადული ატრაქციონი, რომელიც Sega-მ 1994 წელს გამოუშვა.

მოწყობილობების უმრავლესობა მუშაობს პერსონალური კომპიუტერის დახმარებით. ცალკეული, „ავტონომიური“ ჩაფხუტები ეყრდნობა მობილურ ოპერაციულ სისტემას და სმარტფონის ტიპის აპარატურას.

სქოლიო

კატეგორია:კომპიუტერის პერიფერიალები
კატეგორია:ვირტუალური რეალობის ჩაფხუტები
კატეგორია:ამერიკული გამოგონებები
კატეგორია:ადამიანისა და კომპიუტერის ურთიერთქმედება